
Având în vedere solicitarea de clarificare înregistrată la Ministerul Mediului, Apelor și Pădurilor cu privire la anunțurile de selecție parteneri publici și privați  publicate pe site-ul Ministerului Mediului, Apelor și Pădurilor în data de 03.08.2026, în vederea elaborării și depunerii cererii de finanțare aferente unui proiect ce vizează  menținerea/îmbunătățirea stării de conservare a unor specii de păsări de interes comunitar, respectiv a unei specii de faună de interes comunitar, prin măsuri de conservare prevăzute în planurile de acțiune pentru speciile din România, în conformitate cu cerințele UE, în cadrul Programului Dezvoltare Durabilă (PDD) 2021-2027, Prioritatea 2 - Protecția mediului prin conservarea biodiversității, asigurarea calității aerului și remediere a siturilor contaminate Acțiunea 2.1 - Conservarea biodiversității pentru a îndeplini cerințele directivelor de mediu, vă comunicăm răspunsurile aferente întrebărilor adresate:

Întrebarea 1:
1. Conform Anexei D la Anunțul de selecție parteneri – Grila de evaluare (etapa de calificare a candidaților), unul din criteriile de evaluare este îndeplinirea obligațiilor de plată a impozitelor, taxelor, contribuțiilor sociale si faptul că nu are datorii fiscale.
Vă rugăm să ne confirmați că pentru îndeplinirea acestui criteriu de evaluare este suficientă depunerea Scrisorii de intenție care conține declarația pe proprie răspundere a reprezentantului legal, că nu figurează în evidențele fiscale cu restanțe la plata impozitelor, taxelor, contribuțiilor sociale și nu are datorii fiscal.
Răspuns: 
Criteriul de evaluare privind îndeplinirea obligațiilor de plată a impozitelor, taxelor, contribuțiilor sociale și faptul că solicitantul/partenerul  nu are datorii fiscale este asigurat prin depunerea Scrisorii de intenție care conține declarația pe proprie răspundere a reprezentantului legal , că nu figurează în evidențele fiscale cu restanțe la plata impozitelor, taxelor, contribuțiilor sociale și nu are datorii fiscale.   

Întrebarea 2:
2. Printre condițiile de eligibilitate, este solicitată depunerea formularelor :
	(4) Declarație eligibilitate; 
	(5) Declarație de angajament;
Pentru punctele (4) – (5) se vor folosi modelele de Declarații din Ghidul Solicitantului  pentru finanțarea proiectelor dedicate menținerii/îmbunătățirii stării de conservare a speciilor și habitatelor prin măsuri de conservare, Obiectivul specific: RSO2.7 Intensificarea acțiunilor de protecție și conservare a naturii, a biodiversității și a infrastructurii verzi, inclusiv în zonele urbane, precum și reducerea tuturor formelor de poluare, Acțiunea 2.1 - Conservarea biodiversității pentru a îndeplini cerințele directivelor de mediu, respectiv Anexa 2.3.1 - Declarația unică pentru apelul PDD/775- Menținerea/îmbunătățirea stării de conservare a speciilor și habitatelor prin măsuri de conservare și Anexa 2.12 Declarație privind conflictul de interese
În condițiile în care în documentația publicată pe site-ul Ministerului Investițiilor și proiectelor europene care poate fi consultată pe https://mfe.gov.ro/ghiduri_pdd/ghidul-solicitantului-pentru-finantarea-proiectelor-dedicate-mentinerii-imbunatatirii-starii-de-conservare-a-speciilor-si-habitatelor-prin-masuri-de-conservare-in-cadrul-prioritatii-2-protectia-mediu/oe  nu se regăsește Anexa 2.3.1 - Declarația unică pentru apelul PDD/775, ci doar  Anexa 2.3 - Declarația Unica, vă rugăm să ne precizați dacă Anexa 2.3 este echivalentă cu formularul  (5) Declarație de angajament solicitat pentru îndeplinirea condițiilor de eligibilitate.
Vă rugăm să ne confirmați că Anexa 2.12 Declarație privind conflictul de interese este echivalentă cu formularul (4) Declarație eligibilitate solicitat pentru îndeplinirea condițiilor de eligibilitate.
  Răspuns: 
 Documentele specifice prevăzute în Procedura operațională privind selecția parteneriatelor cu entități publice/private în vederea elaborării și implementării proiectelor din domeniul biodiversității aprobată prin Ordinul MMAP nr.2054/2024, declarația privind eligibilitatea, respectiv declarația de angajament, sunt îndeplinite în  
Ghidul Solicitantului pentru finanțarea proiectelor dedicate menținerii/îmbunătățirii stării de conservare a speciilor și habitatelor prin măsuri de conservare, prin depunerea Declarației unice – Anexa 2.3 .
Dintr-o eroare materială în anunțul postat pe site-ul MMAP, Anexa 2.3 a fost denumită 2.3.1. Pentru îndreptarea acestei erori materiale se va lua în considerare Anexa 2.3 din ghidul solicitantului.
Declarația privind conflictul de interese  (Anexa 2.12), nu este echivalent cu formularul (4) Declarație eligibilitate, ci reprezintă un document care se depune împreună cu Declarația Unică.     

Întrebarea 3:
3. Vă rugăm să ne precizați dacă calitatea de Partener eligibil poate fi îndeplinită și de o asociere de ONG-uri.
 Răspuns: 
[bookmark: _Toc223086471][bookmark: _Hlk213145953]Ghidul solicitantului pentru finanțarea proiectelor dedicate menținerii/îmbunătățirii stării de conservare a speciilor și habitatelor prin măsuri de conservare, aprobat prin Ordinul nr. 329//27.02.2026, prevede în secțiunea 5.1.3 cerințele privind categoriile de solicitanți eligibili :   “Partenerii eligibili pentru proiectele ce propun implementarea de măsuri de conservare prevăzute în planurile de management/ de măsuri din planurile de acțiune pentru specii de interes comunitar sunt: entități de drept public sau privat (ex. institute de cercetare, universități, muzee, asociații profesionale și ONG-uri care să aibă prevăzute în actul constitutiv, atribuții de protecția mediului și/sau protecția naturii)”.   Astfel, calitatea de partener eligibil poate fi îndeplinită și de o asociere de ONG-uri.

Întrebarea 4:
4. Având în vedere că în anunțul publicat pentru selecția de parteneri nu se regăsește nici o cerință privind transmiterea unui buget în etapa de selecție a partenerilor, vă rugăm să confirmați că nu este necesară depunerea unei Propuneri Financiare, bugetul urmând a fi definitivat ulterior, de comun acord, în etapa de consolidare a Cererii de Finanțare.
 Răspuns: 
 Referitor la transmiterea unui buget, vă comunicăm faptul că,  în etapa de selecție a partenerilor se depune propunerea tehnică de parteneriat și nu este necesară depunerea unei propuneri financiare. Bugetul va fii definitivat în etapa de consolidare a Cererii de finanțare.   

Întrebarea 5:
5. În vederea elaborării unei propuneri tehnice care să fie în perfecta coroborare cu specificul proiectului, vă rugăm să ne precizați dacă există o limită maximă a numărului de pagini a ofertei tehnice.
Răspuns: 
În vederea elaborării propunerii tehnice nu există o limită maximă a numărului de pagini a ofertei tehnice.

